《宿镜湖怀贺知章一首》
明代·黄省曾

镜湖没狂客，剡曲草徒芳。明月思当日，风流不可忘。

仙人天宝上，夜台会稽傍。秪今千载里，谁是贺知章。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。